system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] Acid etacrinic?
assistant
Acidul etacrinic, C13H12C12O4, este un derivat de acid fenoxiacetic, face parte din grupa diureticelor de ansă (împreună cu furosemida, și bumetanid) cu acțiune puternică diuretică, folosit pentru tratamentul de urgență al edemelor. În general se folosește la bolnavii refractari la alte diuretice, putând provoca eliminări masive de apă în 24 h.

Farmacologie

Derivat de acid fenoxiacetic, are o absorbție digestivă bună, procentul legarii de proteine plasmatice 80-90%. Se elimină prin bilă 30% și prin urină 70% (parte nemodificat, parte conjugat cu cisteina).
Acțiunea sa este asemănătoare cu a furosemidului, însă de mai scurtă durată și mai intensă. Acțiunea se instalează după circa 30 min de la administrare iar efectul durează cam 6 ore.

Cai de administrare 

oral sub forma de comprimate în cazul tratamentului inițial
în urgență i.v lent 0,5-1mg/kg corp, dizolvate în ser glucozat 5%, sau în clorură de sodiu 0,9%

Efecte adverse 

scade volumul lichidului extracelular, cu apariția alcalozei
hipokaliemie
hiperuricemie (atenta monitorizare la gutoși)

Contraindicații 

alcaloză
sarcină
diabet

Interacțiuni 

potențează ototoxicitatea antibioticelor aminoglicozidice
potențează activitatea digitalicelor
crește toxicitatea antidepresivelor pe bază de litiu

Note 

Diuretice de ansă
Eteri fenolici